Ussikeel (perekond)
Ussikeel (Echium) on 60 liigiga perekond kareleheliste (Boraginaceae) sugukonnast. Ussikeele perekonda kuuluvaid liike leidub Põhja-Aafrikas, Lõuna-Aafrikas, Euroopas, Madeira saarel, Kanaari saartel ja mõnes paigus Ida-Aasias. Teelehtjas ussikeel levib laialdaselt võõrliigina Austraalias. Eestis kasvab üks liik – harilik ussikeel (Echium vulgare).